24. 4. 86 De Europæiske Fællesskabers Tidende Nr. C 96/5 
II 
(Forberedende retsakter) 
KOMMISSIONEN 
Ændret forslag til Rådets sekstende direktiv om harmonisering af medlemsstaternes lovgivning 
om omsætningsafgifter — Det fælles merværdiafgiftssystem: en fælles ordning for visse goder, 
der definitivt er belastet med merværdiafgift, og som en endelig forbruger i en medlemsstat 
indfører fra en anden medlemsstat (') 
KOM(86) 163 endelig udg. 
(Forelagt Rådet af Kommissionen under anvendelse af artikel 149, andet afsnit, i EØF-traktaten 
den 25. marts 1986) 
(86/C 96/07) 
RÅDET FOR DE EUROPÆISKE FÆLLESSKABER HAR — 
under henvisning til traktaten om oprettelse af Det euro­
pæiske økonomiske Fællesskab, særlig artikel 99 og 100, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det økonomiske og so­
ciale Udvalg, og (2), 
ud fra følgende betragtninger: 
Traktatens hovedformål er inden for rammerne af en 
økonomisk sammenslutning at etablere et fælles marked 
med en sund konkurrence og med typiske træk svarende 
til dem, der karakteriserer et hjemmemarked; 
Det europæiske Råd forsamlet i Fontainebleau den 25. 
og 26. juni 1984 har anmodet om en meget hurtig iværk­
sættelse af en undersøgelse af foranstaltninger, der i nær 
fremtid kan muliggøre en fjernelse af alle politi- og told­
formaliteter i persontrafikken ved Fællesskabets indre 
grænser; 
disse foranstaltninger er beskrevet i den hvidbog, der 
fastlægger et program og en tidsplan for virkeliggørelsen 
inden 1992 af et stort internt marked; dette mål blev ved­
taget af Det europæiske Råd i Milano den 28. og 29. 
juni 1985; 
(') EFT nr. C 226 af 28. 8. 1984, s. 2. 
O EFT nr. C 87 af 9. 4. 1985, s. 19. indtil virkeliggørelsen af dette mål bør den frie bevæge­
lighed af varer allerede fra nu af fremmes ved at tillade 
en endelig forbruger i en medlemsstat under fritagelse 
for merværdiafgift at indføre varer, der definitivt er bela­
stet med merværdiafgift i en anden medlemsstat; 
visse kategorier af varer med høj værdi, transportmidler 
samt varer, der betragtes som nye, skal dog midlertidigt 
udelukkes fra denne generelle regel om fritagelse ved 
indførslen for at undgå konkurrenceforvridning som 
følge af forskelle i de momssatser, der anvendes i med­
lemsstaterne; 
indtil ophævelsen af de afgiftsmæssige grænser bør der 
fastsættes en ordning med tilbagebetaling af afgift ved 
udførsel og afgiftsberigtigelse ved indførsel af varer, 
der er udelukket fra ordningen med fritagelse ved ind­
førsel — 
UDSTEDT FØLGENDE DIREKTIV: 
Artikel 1 
Uden at anvendelsen af andre fællesskabsbestemmelser i 
øvrigt anfægtes ændrer medlemsstaterne deres merværdi­
afgiftsordning for samhandelen inden for Fællesskabet 
med visse goder i overensstemmelse med bestemmelserne 
i dette direktiv. 
Anvendelsesområde 
Artikel 2 
De i artikel 1 omhandlede goder er sådanne, som defini­
tivt er belastet med merværdiafgift i en medlemsstat, og 
som senere indføres i en anden medlemsstat af en endelig 
forbruger, uanset om de er indført eller erhvervet mod 
betaling eller vederlagsfrit i en medlemsstat. 
Nr. C 96/6 De Europæiske Fællesskabers Tidende 24.4.86 
Definitioner Tilbagebetaling ved udførsel 
Artikel 3 
Ved anvendelsen af dette direktiv forstås ved: 
a) »endelig forbruger«: 
1. en person, som med hensyn til en indførselstrans-
aktion vedrørende de i artikel 2 omhandlede go­
der, ikke betragtes som afgiftspligtig som omhand­
let i artikel 4 i Rådets direktiv 77/388/EØF (*); 
2. en afgiftspligtig, der ikke ved erhvervelsen af et 
gode har haft ret til fradrag for merværdiafgift; 
b) »sidst afgiftsberigtigede værdi«: 
den seneste afgiftspligtige værdi, som ved en levering 
inden for en medlemsstat eller ved indførsel blev på­
lagt merværdiafgift. 
Almindelige bestemmelser — Fritagelse 
Artikel 4 
1. Et gode, der er omfattet af dette direktivs anven­
delsesområde, og som indføres af en endelig forbruger, 
er fritaget for merværdiafgift i den importerende med­
lemsstat på følgende betingelser: 
a) transportmidler såsom private køretøjer (som define­
ret i artikel 2, litra b), i Rådets direktiv 83/182/ 
EØF (2), campingvogne, lystbåde og privatfly: når 
den første momspligtige levering fandt sted mere end 
fire år før indførselsdatoen; 
b) andre goder end de under a) nævnte: 
— når den første momspligtige levering fandt sted 
mere end ét år før indførselsdatoen, og 
— når værdien ikke overstiger et beløb, som er ti 
gange så stort, som det på indførselstidspunktet 
gældende beløb i henhold til artikel 2 i Rådets di­
rektiv 69/169/EØF O; 
c) goder, der ikke opfylder betingelserne under a) og b): 
når deres værdi ikke overstiger det på indførselstids­
punktet gældende beløb i henhold til artikel 2 i direk­
tiv 69/169/EØF. 
2. For goder, der ikke kan fritages, finder bestemmel­
serne i de efterfølgende artikler anvendelse. Artikel 5 
1. Ved udførsel af goder, der er omhandlet i artikel 2, 
men som ikke er omfattet af den i artikel 4, stk. 1, fast­
satte fritagelse har den endelige forbruger, der udfører 
disse goder, ret til fra den eksporterende medlemsstat at 
få tilbagebetalt den residuelle merværdiafgift, der bela­
ster goder, der i henhold til artikel 2 i direktiv 
77/388/EØF var blevet afgiftsberigtiget ved leveringen 
inden for eksportlandet eller ved indførslen til dette. 
2. Det merværdiafgiftsbeløb, der skal tilbagebetales 
ved udførslen, er lig med den residuelle merværdiafgift, 
der beregnes ved at anvende den afgiftssats, som den 
sidst afgiftsberigtigede værdi har været underkastet, på 
dette godes værdi ved dets udførsel. Denne værdi er en­
ten lig med den angivne pris, som er betalt eller skal be­
tales af erhververen, eller, hvis der ikke foreligger nogen 
pris, normalværdien, som defineret i artikel 11, punkt B, 
stk. 1, litra b), i direktiv 77/388/EØF, og som fastsættes 
af de kompetente myndigheder i den eksporterende med­
lemsstat. 
Den eksporterende medlemsstat kan dog, hvis der er for­
modning om, at der er begået svig med hensyn til den 
angivne pris, erstatte denne med normalværdien. 
Artikel 6 
1. For at få adgang til den i artikel 5, stk. 1, nævnte 
tilbagebetaling, skal den endelige forbruger: 
a) fremlægge bevis for, at det udførte gode er blevet på­
lagt merværdiafgift i den eksporterende medlemsstat; 
han kan bevise dette ved at fremlægge enten den op­
rindelige faktura eller det dokument, der træder i ste­
det herfor, eller det oprindelige importdokument. 
Disse dokumenter skal angive godets art og i givet 
fald mængde samt indeholde de oplysninger, der er 
nødvendige for at rekonstruere den opkrævede 
moms; 
b) inden tre måneder efter indførslen til de kompetente 
myndigheder i den eksporterende medlemsstat indgive 
en anmodning om tilbagebetaling, svarende til del A 
og B af formularerne i bilaget samt en indførselsattest 
svarende til del C af formularerne i bilaget, begge 
ledsaget af et af de i litra a) nævnte dokumenter. 
2. I tilfælde af at de i stk. 1, litra a), omhandlede bevi­
ser ikke bliver fremlagt, kan medlemsstaterne godkende 
ethvert andet bevismiddel eller formode, at merværdiaf­
giften er opkrævet i den eksporterende medlemsstat. 
C) EFT nr. L 145 af 13. 6. 1977, s. 1. 
(2) EFT nr. L 105 af 23. 4. 1983, s. 59. 
O EFT nr. L 133 af 4. 6. 1969, s. 6. 3. Den eksporterende medlemsstat skal foretage til­
bagebetaling af afgiften inden tre måneder efter datoen 
for modtagelse af anmodningen herom. Er der formod­
ning om svig, kan medlemsstaten forlænge fristen med 
yderligere tre måneder. 
24. 4. 86 De Europæiske Fællesskabers Tidende Nr. C 96/7 
Afgiftsberigtigelse ved indførsel 
Artikel 7 
For de i artikel 2 omhandlede goder, som ikke er omfat­
tet af den i artikel 4, stk. 1, fastsatte fritagelse, er den 
afgiftspligtige værdi den værdi, som den eksporterende 
medlemsstat har fastlagt for tilbagebetaling, med fradrag 
af det merværdiafgiftsbeløb, der skal tilbagebetales, og 
som fastsættes i overensstemmelse med reglerne i artikel 
5, stk. 2, med mindre andet eventuelt gælder i henhold 
til artikel 11, punkt B, nr. 3 og 4, i direktiv 77/388/EØF. 
De kompetente myndigheder i den importerende med­
lemsstat udleverer del C af ansøgningsformularen i bila­
get med deres behørige påtegning til importøren. 
Afsluttende bestemmelser 
Artikel 8 
1. Medlemsstaterne må ikke foreskrive andre forplig­
telser end dem, der er hjemlet i dette direktiv. 2. Medlemsstaterne giver på behørig vis meddelelse 
om, hvilke myndigheder der er kompetente til at påtegne 
eksport- og importdokumenterne og til at modtage de i 
artikel 6, stk. 1, litra b), nævnte anmodninger. Oplysnin­
gerne om disse myndigheder skal angives i en note til 
ansøgningsformularerne. 
Artikel 9 
1. Medlemsstaterne sætter de nødvendige love og ad­
ministrative bestemmelser i kraft for senest den 31. de­
cember 1986 at efterkomme dette direktiv. De underret­
ter straks Kommissionen herom. 
2. Medlemsstaterne meddeler Kommissionen teksten 
til de vigtigste nationale retsforskrifter, som de vedtager 
på det område, der er omfattet af dette direktiv. 
Artikel 10 
Dette direktiv er rettet til medlemsstaterne. 
BILAG 
1. Erklæringen skal affattes på et af de officielle fællesskabssprog, der kan accepteres af de kompetente 
myndigheder i den medlemsstat, hvor forsendelsesformaliteterne bliver fuldbyrdet. Toldmyndighederne i 
bestemmelsesmedlemsstaten kan om nødvendigt af angiveren eller dennes repræsentant i den pågæl­
dende medlemsstat kræve en oversættelse af angivelsen til denne medlemsstats officielle sprog. 
Denne oversættelse træder i stedet for de tilsvarende oplysninger i angivelsen. 
2. Formularen skal udfyldes i fire eksemplarer (ved gennemslag). 
3. De kompetente myndigheder i medlemsstaterne: 
Belgien 
Danmark 
Forbundsrepublikken Tyskland 
Frankrig 
Grækenland 
Irland 
Italien 
Luxembourg 
Nederlandene 
Portugal 
Spanien 
Det forenede Kongerige. 
Nr. C 96/8 De Europæiske Fællesskabers Tidende 24.4.86 
VEJLEDNING 
Momsbelagte varer: ordningen for udførsel til andre lande inden for Det europæiske Fællesskab 
DIREKTIV 86/. . ./EØF 
Denne vejledning er tænkt som en hjælp til de personer, der skal udfylde de i direktivet foreskrevne formu­
larer. Den har ikke lovskraft. 
Hvem har adgang til ordningen for udførsel til lande inden for Fællesskabet? 
Enhver ikke-momspligtig person (normalt en privatperson), der ønsker at udføre en vare fra én medlems­
stat til en anden. For varer købt af momspligtige personer gælder andre regler. 
Hvori består denne ordning? 
Direktivet foreskriver, at en række former for indførsel, der foretages af en endelig forbruger, af varer 
hvoraf der allerede er svaret moms i Det europæiske Fællesskab, er fritaget for moms ved indførsel i en 
anden medlemsstat. Følgende tre kategorier er dog ikke fritaget: 
A. Private køretøjer, campingvogne, lystbåde og privatfly, når den første momspligtige levering heraf fandt 
sted mindre end fire år før det tidspunkt, hvor De foretager indførslen. 
B. Andre varer, hvor den første momspligtige levering fandt sted mindre end ét år før det tidspunkt, hvor 
De foretager indførslen. 
C. Varer, hvis værdi overstiger ti gange det på indførselstidspunktet gældende beløb, i henhold til artikel 2 
i Rådets direktiv 69/169/EØF (fra den 1. oktober 1985: 10 x 350 ECU). 
Bemærkning: Varer, hvis værdi på indførselstidspunktet er mindre end beløbet i henhold til artikel 2 i 
Rådets direktiv 69/169/EØF (350 ECU fra den 1. oktober 1985) er berettiget til en afgifts­
fritagelse ved indførslen uden nogen som helst formaliteter ved grænsepassagen. 
Hvis den vare, De ønsker at indføre, ikke falder ind under en af de tre forannævnte kategorier, kan den 
fritages for moms ved indførsel på betingelse af, at De ved hjælp af bevisdokumenter kan fremlægge bevis 
for, at der allerede tidligere er svaret moms heraf i et EF-land. 
Hvis den vare, De ønsker at indføre, derimod ikke kan fritages for moms ved indførslen, kan De if 
direktivet udføre den til et andet EF-land uden at skulle betale dobbelt moms. I så fald har De nemlig 
normalt ret til at få tilbagebetalt den moms, der er betalt af den vare, der er købt eller erhvervet vederlags­
frit i eksportlandet, dersom De kan føre bevis for, at De har betalt moms i importlandet. 
Hvis De har købt varen hos en momspligtig (handlende), er det momsbeløb, der kan tilbagebetales, lig med 
det momsbeløb, der fremgår af den af den handlende udstedte faktura, som skal fremlægges sammen med 
de vedlagte formularer. 
Dette gælder ikke, såfremt den udførte vares værdi er faldet — i så fald foretager de kompetente myndig­
heder i udførselslandet en værdiansættelse af varen. 
Hvis De har købt varen hos en privatperson (ikke-momspligtig), er det momsbeløb, der kan tilbagebetales, 
lig med det mindste af følgende beløb: 
— det momsbeløb, der skjult er indeholdt i den købspris, som De har betalt til sælgeren, 
— det momsbeløb, der senest er opkrævet af en momspligtig (handlende) ved et salg af varen, for så vidt 
som de kompetente myndigheder i udførselslandet ikke skønner det nødvendigt af foretage en værdian­
sættelse af varen. 
For at opnå tilbagebetalingen skal De udfylde vedlagte formularer 
De pågældende varer kan være af enhver art, men de skal have været belagt med moms på et vist tids­
punkt, og denne moms må ikke være blevet tilbagebetalt. Der kan være tale om nye eller brugte varer eller 
om gaver. 
24. 4. 86 De Europæiske Fællesskabers Tidende Nr. C 96/9 
De enkelte medlemsstater og deres kompetente myndigheder er anført på bagsiden. Denne ordning gælder, 
uanset hvilke to medlemsstater der er tale om. 
Leverandøren kan være en momspligtig (dvs. en momsregistreret — normalt en forretning eller anden form 
for virksomhed) eller en ikke-momspligtig person (f.eks. en anden privatperson). 
Hvordan opnår De tilbagebetaling, hvis den vare, De indfører, ikke er fritaget for moms ved indførslen? 
1. Udfyld del A i formularen; 
under punkt 4 i del A udfyldes venstre spalte, hvis De har købt varen hos en momspligtig person, og 
højre spalte, hvis De har købt eller vederlagsfrit erhvervet den af en ikke-momspligtig. 
2. I det øjeblik, hvor De udfører varen fra landet, skal De fremvise formularen og de krævede beviser for 
den kompetente myndighed i eksportlandet (dette vil i praksis sige grænsetoldstedet i eksportlandet). 
Denne myndighed bekræfter rigtigheden af den i del A afgivne erklæring ved at udfylde formularens del 
B og vurderer eventuelt varens værdi. 
3. I det øjeblik, hvor De indfører varen i importlandet, fremvises formularen og de krævede beviser for 
importlandets kompetente myndighed (dette vil i praksis sige grænsetoldstedet i importlandet), der ud­
fylder del C og beregner den moms, der skal betales ved indførslen. 
4. Derefter indsendes formularen (med alle tre dele behørigt udfyldt) til den kompetente myndighed i 
eksportlandet (se listen), hvor der var svaret moms af varen sammen med de krævede beviser, hvorefter 
denne myndighed kan foretage tilbagebetaling. 
NB: Det er en betingelse for at opnå tilbagebetaling, at den kompetente myndighed i eksportlandet har modta­
get den udfyldte formular senest tre måneder efter den indførselsdato, der er angivet i del C. 
Nr. C 96/10 De Europæiske Fællesskabers Tidende 24. 4. 86 
PRIVAT INDFØRSEL AF MOMSBERIGTIGEDE VARER INDEN FOR FÆLLESSKABET 
DELA 
Eksportørens erklæring 
1. Jeg erklærer at have købt, indført eller vederlagsfrit erhvervet følgende varer (art, antal, beskrivelse, dimensioner, type, samt evt. stel­
eller motornummer): 
2. Navn og adresse på leverandøren (den person, fra hvem De har erhvervet varen) (hvis varen i sin tid blev indført til eksportlandet af 
eller på vegne af leverandøren, anføres tillige det daværende indførselstoldsted): 
3. Dato for køb, indførsel eller vederlagsfri erhvervelse af varerne i eksportlandet: 
4. HVIS LEVERANDØREN ER MOMSPLIGTIG (NOR­
MALT EN HANDLENDE), ELLER HVIS DE SELV HAR 
INDFØRT VAREN TIL EKSPORTLANDET: 
angiv under a) den pris, De har 
betalt for varen, eller den værdi, 
der blev angivet på indførsels­
tidspunktet 
udfyld ikke b) og c) 
angiv under d) det momsbeløb, 
der er indeholdt i a) (samt den 
anvendte momssats) 
træk d) fra a) og anfør resultatet 
under e) HVIS LEVERANDØREN IKKE ER MOMSPLIGTIG (NOR­
MALT EN PRIVATPERSON): 
a) 
(prisen i bogstaver) 
a) • 
(prisen i tal) 
b) 
c) 
(prisen i bogstaver) 
c) • 
(prisen i tal) 
d) 
e) 
Fakturaen vedrørende transaktionen mellem leverandøren og 
Dem (eller indførselsdokumentet), der beviser prisen samt 
det under c) og d) anførte momsbeløb skal fremlægges. 
— DET UNDER d) ANFØRTE MOMSBELØB KAN 
TILBAGEBETALES angiv under a) den pris, De har 
betalt for varen. Har De fået varen 
som gave eller ved bytte, anføres 
dette i rubrikken. 
— anfør under b) navn og adresse på 
den seneste person, der har opkræ­
vet moms ved salg af varen (moms­
pligtig handlende) 
— angiv under c) den seneste pris inkl. 
moms, der er betalt til en moms­
pligtig sælger (handlende) 
— angiv under d) det momsbeløb, der 
er indeholdt i c) (samt den anvend­
te momssats) 
— træk d) fra c) og anfør resultatet 
under e) 
Som bevis for betaling af den senest skyldige moms fremlægges 
faktura eller ethvert andet bevisdokument. 
DET BELØB, DER KAN TILBAGEBETALES ER LIG MED 
DET MINDSTE AF FØLGENDE BELØB: 
— DET MOMSBELØB, DER SKJULT ER INDEHOLDT I 
DEN KØBSPRIS, SOM DE HAR BETALT TIL DERES 
LEVERANDØR (beregnes under del B af de kompetente 
myndigheder i den eksporterende medlemsstat). 
— DET SENESTE MOMSBELØB, DER ER OPKRÆVET 
AF EN MOMSPLIGTIG (handlende) VED SALGET AF 
VAREN. 
5. Angiv Deres navn, adresse og (evt.) kontonummer: Navn 
Adresse 
Kontonummer 
6. Jeg erklærer, at ovenstående oplysninger er i overensstemmelse med sandheden. 
Navn Underskrift .... 
Adresse Dato 
24. 4. 86 De Europæiske Fællesskabers Tidende Nr. C 96/11 
DELB 
ERKLÆRING FRA EKSPORTLANDETS KOMPETENTE MYNDIGHEDER 
Udfyldes af det toldsted, der toldbehandler varerne med henblik på udførsel 
Det attesteres herved, at de i del A specificerede varer er korrekt beskrevet, og at oplysningerne om pris og moms samt faktura svarer til 
de fremlagte fakturaer eller dokumenter. 
Det attesteres endvidere 
enten a) at varernes værdi er lig med det i del A 4. a) angivne beløb 
b) at den i eksportlandet gældende momsstats for denne varetype er: 
c) at beløbet angivet i del A 4. a) derfor antages at indeholde et moms­
beløb på: 
d) at beløbet kan tilbagebetales, såfremt det er mindre end det i del A 
4. d) angivne beløb (sidste momsbeløb, der er opkrævet af en moms­
pligtig ved salg af varen). Hvis denne betingelse ikke er opfyldt, kan 
beløbet angivet i del A 4. d) tilbagebetales, 
eller a) at varernes værdi (ekskl. moms) af de kompetente myndigheder i 
eksportlandet skønnes at være: 
b) at den i eksportlandet gældende momsstats for denne varetype er: 
c) og at der som følge heraf kan tilbagebetales et momsbeløb på: % 
% Stempel 
(eksportlandets 
kompetente myndighed) 
DEL C 
ERKLÆRING FRA IMPORTLANDETS KOMPETENTE MYNDIGHEDER 
Udfyldes af det toldsted, der toldbehandler varerne i importlandet 
Det attesteres herved, at de i Del A specificerede varer er blevet indført den 
og at der er betalt moms af denne indførsel. Stempel 
(importlandets 
kompetente myndighed) 
Efter udfyldelse af alle tre dele af denne formular sendes den senest tre måneder efter den i del C anførte indførselsdato sammen med 
de krævede fakturaer til den kompetente myndighed i eksportlandet, der er angivet i listen i vejledningen. Eksportlandet vil normalt 
tilbagebetale momsen inden tre måneder efter datoen for modtagelsen af anmodningen.